Kom ons help Karen in hierdie groot onderneming. Kom ons bid vir haar, vir haar emosionele, fisiese en geestelike voorbereiding. Kom ons bid vir Missie Japan wat haar stuur en vir die Reformed Church in Japan wat haar gaan ontvang. En kom ons dank die Here dat hy so ŉ besondere jong vrou soos Karen vir hierdie groot werk geroep het. Haar roeping is ook ons roeping!
Vandag het ‘n graad twee dogtertjie vir die eerste keer na Sakura Housegekom saam met haar ouma. Die klein meisietjie se ma is oorlede in die tsoenami, en haar pa het haar (sy dogter) wees gelaat en aan die sorg van haar ouma oorgegee. Watter verskriklike letselsmoet sy nie ronddra nadat sy haar ma verloor en deur haar pa verlaat is nie! En watter diep letsels het die pa nie … hy wat sy vrou verloor en gedring gevoel het om sy lewe te leef sonder sy kind! Ek het vandag weer ‘n skrefie gesien van die getraumatiseerde hartevan die ramp oorlewendes. Die klein dogtertjie (haar naam is Kasumi) sal van volgende week af (eerste week van Junie) begin om die Reënboog speel en studeer groep by te woon. Die ouma sê: “Ek wens so dat sy weer sal glimlag soos sy altyd gedoen het”… Die Here Jesus het hulle gestuur om ons vandag te ontmoet. Dis is my begeerte om alles te doen wat ek moontlik kan vir die familie en om hulle lief te hê met die liefde van Christus. Hou asb. aan bid.
Die eerste gesprekke oor die moontlikhede rondom die verruiming van ons kerkgebou. Ons het duidelike leiding van die Heilige Gees hieroor nodig.